สถานการณ์ผู้ป่วยหนักจากโควิด-19 มีแนวโน้มเพิ่ม โดยเฉพาะช่วงสงกรานต์
พญ.สุมนี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค กล่าวว่า สถานการณ์โควิด-19 วันนี้รายงานพบผู้ป่วยติดเชื้อรายใหม่ จากการตรวจด้วย RT PCR 21,088 ราย จากการตรวจ ATK 10,884 ราย รวม 31,972 ราย ภาพรวมเฉลี่ยไทยมีผู้ติดเชื้อใหม่ราว 50,000-60,000 รายต่อวัน ยังอยู่ในจำนวนคาดการณ์ล่วงหน้าของกระทรวงสาธารณสุข สำหรับหายป่วยแล้ว 27,519 ราย ยังอยู่ในระบบรักษา 250,145 ราย จำนวนนี้เป็นผู้ป่วยที่ปอดอักเสบ 1,862 ราย และต้องใส่เครื่องช่วยหายใจ 781 ราย เห็นได้ว่าจำนวนผู้ป่วยที่อาการหนัก ต้องใส่เครื่องช่วยหายใจมีแนวโน้มเพิ่มขึ้นเรื่อยๆ ตามจำนวนยอดผู้ติดเชื้อ โดยอัตราครองเตียงระดับ 2-3 รองรับผู้ป่วยกลุ่มเหลืองและแดง ภาพรวมประเทศอยู่ที่ร้อยละ 28.3 หรือ 1 ใน 3 ของจำนวนเตียงทั้งหมด ระบบสาธารณสุขยังรองรับได้ เพราะส่วนใหญ่แล้วอาการผู้ป่วยหนักเมื่อเทียบกับการติดเชื้อเมื่อเดือนเมษายนปีที่แล้ว ยังถือว่าน้อยกว่ามาก แต่ประมาทไม่ได้ ทั้งนี้เมื่อดูรายจังหวัดที่มีรายงานการติดเชื้อต่อเนื่องยังเป็นจังหวัดใหญ่ๆ จังหวัดหัวเมือง ภาคต่างๆ ได้แก่ ชลบุรี นครศรีธรรมราช สมุทรปราการ สมุทรสาคร นนทบุรี ระยอง สงขลา และจังหวัดที่มีการติดเชื้อสูงสุด ยังคงเป็น กทม. โดยวันนี้รายงานผู้ติดเชื้อใน กทม. อยู่ที่ 3,286 ราย สถานการณ์ทั้งผู้ป่วยติดเชื้อผู้ป่วยปอดอักเสบและผู้เสียชีวิต ยังคงเป็นไปตามคาดการณ์ โดยสถานการณ์จริงในปัจจุบันอยู่ระหว่างเส้นคาดการณ์สีเหลืองที่คงมาตรการต่างๆ และประชาชนร่วมมือ คาดพบแพร่ระบาดทุกจังหวัด กับเส้นสีแดง ที่ผ่อนคลายมาตรการป้องกัน ประชาชนส่วนใหญ่ย่อหย่อนต่อมาตรการ จึงคาดว่าจากจำนวนผู้ติดเชื้อที่ยังคงเพิ่ม จะทำให้จำนวนผู้ป่วยหนักจะยังมีอัตราเพิ่มขึ้นไปอีก โดยเฉพาะช่วงสงกรานต์ ดังนั้นมาตรการที่ยังคงต้องให้ความสำคัญคือ VUCA คือ V วัคซีนควรไปรับ หากใครยังไม่เคยรับเลยแม้แต่เข็มเดียวควรไปรับ สำหรับผู้ฉีดครบแล้วสถานการณ์ตอนนี้จำเป็นต้องได้รับเข็มกระตุ้น เพื่อลดอาการหนักและลดการเสียชีวิต U Universal Prevention ให้ระลึกเสมอว่ารอบตัวเองอาจมีผู้ติดเชื้อ หรือแต่แต่ตัวเองอาจได้รับเชื้อแล้วไม่มีอาการ อาจนำไปติดคนใกล้ชิดได้จึงต้องเข้มเรื่องการใส่หน้ากาก อยู่ห่าง ล้างมือ ไม่ไปในสถานที่แออัด ไม่กินอาหาร ดื่มสุราร่วมกันคนจำนวนมากๆ C มาตรการปลอดภัยขององค์กร COVID Free setting จัดสถานที่ให้ปลอดภัย และ A ATK ให้มีการสุ่มตรวจเป็น